ชื่อเรื่อง : พฤติกรรมการสูบบุหรี่ของผู้รับบริการที่เข้ารับบริการในคลินิกอดบุหรี่ โรงพยาบาล ธวัชบุรี อำเภอธวัชบุรีจังหวัดร้อยเอ็ด พ.ศ.2557 ผู้วิจัย: นางนงลักษณ์ เตชะนาม

**บทคัดย่อ**

การวิจัยเรื่องพฤติกรรมการสูบบุหรี่ของผู้รับบริการที่เข้ารับบริการในคลินิกอดบุหรี่โรงพยาบาลธวัชบุรีอำเภอธวัชบุรีจังหวัดร้อยเอ็ดพ.ศ.2557นี้เป็นการวิจัยเชิงพรรณนาโดยมีวัตถุประสงค์เพื่อศึกษา พฤติกรรมเกี่ยวกับทางสุขภาพ อิทธิพลจากสังคมและสิ่งแวดล้อมที่มีส่วนในการเลิกบุหรี่ ปัจจัยทางจิตวิทยา ที่เกิดขึ้นภายในตัวบุคคลด้านความคิดเห็นและการรับรู้ความสามารถในตนเองของผู้สูบบุหรี่หรือเคยสูบบุหรี่ ประวัติและพฤติกรรมการสูบบุหรี่ กลุ่มตัวอย่างคือ ผู้มารับบริการคลินิกอดบุหรี่ โรงพยาบาลธวัชบุรี อำเภอธวัชบุรี จังหวัดร้อยเอ็ด โดยเลือกแบบเจาะจงจำนวน 70 คนเครื่องมือที่ใช้ในการวิจัยได้แก่แบบสอบถามซึ่งประกอบด้วย5ส่วนคือข้อมูลทั่วไปพฤติกรรมเกี่ยวกับทางสุขภาพ อิทธิพลจากสังคมและสิ่งแวดล้อมที่มีส่วนในการเลิกบุหรี่ปัจจัยทางจิตวิทยา ที่เกิดขึ้นภายในตัวบุคคลด้านความคิดเห็นและการรับรู้ความสามารถในตนเองของผู้สูบบุหรี่หรือเคยสูบบุหรี่ ประวัติและพฤติกรรมการสูบบุหรี่ การตรวจสอบความตรงในส่วนของเนื้อหาของเครื่องมือจากผู้เชี่ยวชาญตรวจสอบและทดสอบการตรวจความเชื่อมั่นโดยวิธีอัลฟาของครอนบาค (cronbach)พฤติกรรมเกี่ยวกับสุขภาพ ค่าความเชื่อมั่นเท่ากับ 0.917 อิทธิพลทางสังคมและสิ่งแวดล้อมค่าความเชื่อมั่นเท่ากับ0.891รวบรวมข้อมูลและวิเคราะห์ข้อมูลโดยใช้สถิติพรรณนาได้แก่ร้อยละ ค่าเฉลี่ยส่วนเบี่ยงเบนมาตรฐาน

**ผลการวิจัยพบว่า**พฤติกรรมการสูบบุหรี่ของผู้รับบริการที่เข้ารับบริการในคลินิกอดบุหรี่ โรงพยาบาลธวัชบุรีเป็นเพศชายทั้งหมดอายุมากกว่า 41 ปีขึ้นไปการศึกษาระดับมัธยมหรือต่ำกว่า สถานภาพสมรส รายได้นน้อยกว่า 5,000 บาทและไม่มีคนใกล้ชิดสูบบุหรี่ผู้รับบริการที่เข้าคลินิก อดบุหรี่ มีพฤติกรรมทางสุขภาพ อยู่ในระดับดีอิทธิพลจากสังคมและสิ่งแวดล้อมที่มีส่วนในการเลิกบุหรี่อยู่ในระดับปานกลางปัจจัยทางจิตวิทยา ที่เกิดขึ้นภายในตัวบุคคลด้านความคิดเห็นและการรับรู้ความสามารถในตนเองภาพรวมอยู่ในระดับปานกลาง

จากการค้นคว้าดังกล่าว แสดงให้เห็นว่า ควรจัดทำกิจกรรม สนับสนุนหรือรณรงค์ ให้ผู้รับบริการเข้าถึงบริการคลินิกอดบุหรี่ให้มากขึ้นตระหนักถึงความสำคัญของการเลิกบุหรี่ โดยนำเอาความรู้ที่มีอยู่อย่างเหมาะสมของผู้รับบริการ มาปรับวิธีการให้สามารถนำไปสู่การปฏิบัติได้ ซึ่งเป็นการส่งเสริม พฤติกรรมการงดบุหรี่ และยังเป็นการยกระดับ ภาวะพฤติกรรมที่อยู่ในระดับปานกลางถึงดี ให้ดียิ่งขึ้น ลดภาวะแทรกซ้อนอาจเกิดขึ้นจากการสูบบุหรี่ ทั้งโรคความดันโลหิตสูงและโรคเรื้อรังต่างๆ ให้ความสำคัญของการมีส่วนร่วมทั้งผู้รับบริการ ครอบครัว ชุมชน